En middelsstor, lang og tynn, oransjerød trebukk med forkortede dekkvinger. Antennene er svarte, rundt to tredjedeler så lange som kroppen, litt utvidete mot spissen. Hodet er svart. Pronotum er sylindrisk, noe lengre enn bredt. Dekkvingene er smale, ytterkanten noe innbuktet, rundede og svarte i spissen, og dekker omtrent halvparten av bakkroppens lengde. Beina har noe klubbeformede lår, forbeina er røde, mellom- og bakbeina brunsvarte. Bakbeina er sterkt forlengede.